CELEX: 32012R1061
Language: sk
Date: 2012-11-07 00:00:00
Title: Nariadenie Komisie (EÚ) č. 1061/2012 zo 7. novembra 2012 , ktorým sa stanovuje zákaz výlovu mieňovcov rodu Phycis vo vodách EÚ a v medzinárodných vodách zón VIII a IX plavidlami plaviacimi sa pod vlajkou Španielska

14.11.2012   
            
            
               SK
            
            
               Úradný vestník Európskej únie
            
            
               L 314/1
            
         NARIADENIE KOMISIE (EÚ) č. 1061/2012
   zo 7. novembra 2012,
   ktorým sa stanovuje zákaz výlovu mieňovcov rodu Phycis vo vodách EÚ a v medzinárodných vodách zón VIII a IX plavidlami plaviacimi sa pod vlajkou Španielska
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               V nariadení Rady (EÚ) č. 1225/2010 z 13. decembra 2010, ktorým sa stanovujú rybolovné možnosti pre plavidlá EÚ na roky 2011 a 2012, pokiaľ ide o populácie rýb určitých hlbokomorských druhov (2), sa stanovujú kvóty na rok 2012.
            
         
               (2)
            
            
               Podľa informácií, ktoré Komisia dostala, sa výlovom populácie uvedenej v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v členskom štáte uvedenom v danej prílohe vyčerpala kvóta pridelená na rok 2012.
            
         
               (3)
            
            
               Je preto nevyhnutné zakázať rybolovné činnosti v súvislosti s uvedenou populáciou,
            
         PRIJALA TOTO NARIADENIE:
   Článok 1
   Vyčerpanie kvóty
   Kvóta na rybolov pridelená členskému štátu uvedenému v prílohe k tomuto nariadeniu pre populáciu v nej uvedenú na rok 2012 sa považuje za vyčerpanú odo dňa stanoveného v uvedenej prílohe.
   Článok 2
   Zákazy
   Rybolovné činnosti v súvislosti s populáciou uvedenou v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v členskom štáte uvedenom v danej prílohe sa zakazuje odo dňa stanoveného v uvedenej prílohe. Po uvedenom dátume sa zakazuje najmä ponechávať na palube, premiestňovať, prekladať alebo vykladať ryby z uvedenej populácie ulovené uvedenými plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2012
      
         
            Za Komisiu v mene predsedu
         
         Lowri EVANS
         
            generálna riaditeľka pre námorné záležitosti a rybné hospodárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 336, 21.12.2010, s. 1.
   
      PRÍLOHA
      
                  Číslo
               
               
                  FS/64/DSS
               
            
                  Členský štát
               
               
                  Španielsko
               
            
                  Populácia
               
               
                  GFB/89-
               
            
                  Druh
               
               
                  Mieňovce rodu Phycis (Phycis spp.)
               
            
                  Zóna
               
               
                  vody EÚ a medzinárodné vody podoblastí VIII a IX
               
            
                  Dátum
               
               
                  18. október 2012